Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 139/15/7713	Vranov nad Topľou, 14.5.2015
EEČ : 2-61-51-2015

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov.

Rozhodol: 	prokurátor Okresnej prokuratúry Vranov nad Topľou
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvinený XXXXX bol stíhaný na tom skutkovom základe, že dňa XXXXX vo XXXXX vylákal od XXXXX nar. XXXXX bytom ul. XXXXX Vranov nad Topľou sumu XXXXX a to na kúpu rodinného domu v obci XXXXX, okr. XXXXX, pričom tieto peniaze na kúpu rodinného domu nepoužil a doposiaľ ich poškodenému XXXXX nevrátil ale použil ich pre vlastnú potrebu, čím takto poškodenému XXXXX spôsobil škodu vo výške XXXXX,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Vyšetrovateľ bývalého Okresného úradu vyšetrovania PZ Vranov nad Topľou uznesením sp. zn. OÚV-501/VV-2001 zo dňa 08.02.2002 podľa § 160 ods. 1 Trestného poriadku začal trestné stíhanie vo veci a zároveň podľa 163 ods. 1 Trestného poriadku účinného do 31.12.2005 vzniesol XXXXX obvinenie pre spáchanie trestného činu podvodu podľa § 250 ods. 1, ods. 2 Trestného zákona účinného do 31.12.2005 na tom skutkovom základe, že obvinený  XXXXX dňa XXXXX vo XXXXX vylákal od XXXXX nar. XXXXX bytom ul. XXXXX Vranov nad Topľou sumu XXXXX a to na kúpu rodinného domu v obci XXXXX, okr. XXXXX, pričom tieto peniaze na kúpu rodinného domu nepoužil a doposiaľ ich poškodenému XXXXX nevrátil ale použil ich pre vlastnú potrebu, čím takto poškodenému XXXXX spôsobil škodu vo výške XXXXX.
	
	V priebehu vyšetrovania boli vykonané výsluchy svedkov poškodeného XXXXX, XXXXX a XXXXX, pričom boli taktiež zabezpečené listinné dôkazy týkajúce sa uzatvorenia zmluvy o pôžičke, ktorú uzatvorili obvinený s poškodeným.
	
	Výsluch obvineného XXXXX ako aj ďalšie vyšetrovacie úkony za účasti obvineného nebolo možné vykonať, nakoľko v priebehu vyšetrovania obvinený nereagoval na predvolania, pričom previerkou v mieste bydliska bolo zistené, že sa tam už nezdržiava a jeho pobyt nebol známy.

	Vzhľadom k tomu bol Okresnému súdu vo Vranove nad Topľou podaný návrh na vydanie príkazu na zatknutie obvineného, ktorý súd akceptoval a dňa 10.10.2002 pod sp. zn. 4 Ntv 11/02 bol Okresným súdom Vranov nad Topľou vydaný príkaz na zatknutie obvineného. 	Počas tohto obdobia sa však orgánom činným v trestnom konaní sa nepodarilo zistiť adresu obvineného XXXXX, aby bolo možné s obvineným vykonávať procesné úkony. Dňa 10.02.2015 Okresný súd vo Vranove nad Topľou odvolal príkaz na zatknutie obvineného XXXXX z dôvodu toho, že bolo zistené, že obvinený zomrel dňa XXXXX v XXXXX, okres XXXXX XXXXX, čo je zrejmé z úmrtného listu na č.l. 39 vyšetrovacieho spisu.

	Podľa § 215 ods. 1 písm. d/  Trestného poriadku  prokurátor zastaví trestné stíhanie ak  je trestné stíhanie neprípustné podľa § 9.

	Podľa § 9 odsek 1 písm. d/ Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je vedené proti tomu, kto zomrel alebo bol vyhlásený za mŕtveho.

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Maroš Kuruc
prokurátor